Die sowat 2 000 wit staalkruise, wat in die vorm van ’n reuse-kruis geplant is, is duidelik te sien van die N1.
Me. Lita Fourie, stigter van die Tabita-hulporganisasie vir die slagoffers van plaasmoorde, het gesê die Potgieter-familie het haar gevra om die drie kruise te plant. Die familie kon nie self daar wees nie.
Fourie, wat Tabita sowat 11 jaar gelede begin het en wie se ouers op hul plaas naby Tzaneen vermoor is, het gesê sy dink nie daar is iemand in die land wat nié geraak is deur die Potgieter-moorde nie.
Joshua Serfontein van Tzaneen het op sy agtste verjaarsdag ’n kruis geplant ter ere van sy oupa, mnr. Daan Landsberg (53), wat in 2003 op sy plaas naby Zeerust, in Noordwes, doodgeskiet is.
Sy het vertel sy onthou steeds haar skoonma se histeriese gille toe sy gebel en gesê het: “Hulle skiet op ons, hulle skiet op ons.”
’n Kruis is ook geplant vir mnr. Frik Hermann (71), ’n oom van dr. Dirk Hermann van Solidariteit, wat in Februarie saam met sy hondjie, Vlekkie, op ’n plaas in die Vaalwaterdistrik vermoor is.